BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY

č. 196
z 9. januára 2008

k návrhu zamerania kontrolnej činnosti Úradu vlády SR v oblasti bezpečnosti štátu 
na rok 2008 

Číslo materiálu:	ÚV-7516/19030/2007/OKMB		
Predkladateľ:	vedúci úradu vlády SR	

Bezpečnostná rada Slovenskej republiky

I.	súhlasí

so zameraním kontrolnej činnosti Úradu vlády SR v oblasti bezpečnosti štátu na  rok 2008

II.	žiada 

	vedúceho Úradu vlády Slovenskej republiky

a)	zabezpečiť realizáciu kontrolných úloh, vyplývajúcich zo zamerania kontrolnej činnosti    Úradu vlády Slovenskej republiky v oblasti bezpečnosti štátu na  rok  2008

b)	v závislosti na závažnosti kontrolných zistení predložiť na rokovanie Bezpečnostnej rady SR správy (informácie) o výsledkoch vykonaných kontrol 
	Termín: podľa rozhodnutia vedúceho Úradu vlády SR

c)  v zmysle ustanovenia § 5 zákona č. 10/1996 Z. z. o kontrole v štátnej správe v znení neskorších predpisov predložiť na rokovanie Bezpečnostnej rady Slovenskej republiky návrh zamerania kontrolnej činnosti Úradu vlády Slovenskej republiky  v oblasti bezpečnosti štátu na rok 2009
	Termín:  do 28. novembra  2008
III.	ukladá

	podpredsedovi vlády a ministrovi vnútra a  ministrovi obrany  

	zabezpečiť v potrebnom rozsahu a v stanovených termínoch spoluprácu pri plnení kontrolných úloh, uvedených v zameraní kontrolnej činnosti Úradu vlády Slovenskej republiky v oblasti bezpečnosti štátu  na  rok  2008
Termín:	na vyžiadanie Úradom vlády SR v súlade so zákonom č. 10/1996 Z. z.

IV.	žiada

	predsedníčku Úradu jadrového dozoru SR

poskytnúť v potrebnom rozsahu a v stanovených termínoch spoluprácu pri plnení kontrolných úloh, uvedených v zameraní kontrolnej činnosti Úradu vlády Slovenskej republiky v oblasti bezpečnosti štátu  na  rok  2008
Termín:	na vyžiadanie Úradom vlády SR v súlade so zákonom č. 10/1996 Z. z.